CELEX: 22014D0717(01)
Language: et
Date: 2014-06-20 00:00:00
Title: ELi ja Liibanoni assotsiatsiooninõukogu soovitus, 20. juuni 2014 , milles käsitletakse Euroopa naabruspoliitikaga hõlmatud ELi ja Liibanoni teise tegevuskava rakendamist

17.7.2014   
            
            
               ET
            
            
               Euroopa Liidu Teataja
            
            
               C 227/1
            
         ELI JA LIIBANONI ASSOTSIATSIOONINÕUKOGU SOOVITUS,
   20. juuni 2014,
   milles käsitletakse Euroopa naabruspoliitikaga hõlmatud ELi ja Liibanoni teise tegevuskava rakendamist
   2014/C 227/01
   ELi JA LIIBANONI ASSOTSIATSIOONINÕUKOGU,
   võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel („leping”), ning eriti selle artikli 76 lõiget 2,
   ning arvestades järgmist:
   
               (1)
            
            
               Lepingu artikli 86 kohaselt tuleb lepinguosalistel võtta üld- või erimeetmeid, mida on vaja kõnealusest lepingust tulenevate kohustuste täitmiseks, ja tagada kõnealuses lepingus sätestatud eesmärkide saavutamine.
            
         
               (2)
            
            
               Lepinguosalised on kokku leppinud Euroopa naabruspoliitikaga hõlmatud ELi ja Liibanoni teise tegevuskava („ELi ja Liibanoni tegevuskava”) tekstis.
            
         
               (3)
            
            
               ELi ja Liibanoni tegevuskava aitab kaasa lepingu rakendamisele, võimaldades lepinguosalistel ühiselt välja töötada ja kokku leppida konkreetsed sammud, mis annavad lepingu rakendamiseks praktilisi suuniseid.
            
         
               (4)
            
            
               ELi ja Liibanoni tegevuskaval on kaks eesmärki: kavandada lepingus sätestatud lepinguosaliste kohustuste täitmiseks vajalikud konkreetsed sammud ning luua laiem raamistik ELi ja Liibanoni suhete edasiseks tugevdamiseks, et suurendada oluliselt majandusintegratsiooni ning tugevdada poliitilist koostööd kooskõlas lepingu üldiste eesmärkidega,
            
         ON VASTU VÕTNUD JÄRGMISE SOOVITUSE:
   Ainus artikkel
   Assotsiatsiooninõukogu soovitab lepinguosalistel rakendada ELi ja Liibanoni tegevuskava (1), niivõrd kuivõrd rakendamine on suunatud nende eesmärkide täitmisele, mis on seatud Euroopa – Vahemere piirkonna lepingus, millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel.
   
      Brüssel, 20. juuni 2014
      
         
            Assotsiatsiooninõukogu nimel
         
         
            eesistuja
         
         C. ASHTON
      
   
   
      (1)  Vt dokumenti 17588/13 aadressilt http://register.consilium.europa.eu